title: Οικολογική δόμηση και ενεργειακή αυτονομία κτιρίων
title: Eco-construction (sustainable) and energy autonomy in buildings
titleType: AlternativeTitle
Creators: name: Φαλτσέτα, Μαρία
name: Στεφανοπούλου, Στεφανία
Publisher: name: Πανεπιστήμιο Δυτικής Αττικής
Year: 2024
Subjects: Βιώσιμη ανάπτυξη
Κυβερνητική πολιτική
Κλίμα
Υπερθέρμανση του πλανήτη
Ενεργειακός σχεδιασμός
Πράσινη ανάπτυξη
Αστική βιωσιμότητα
Βιοκλιματική αρχιτεκτονική
Καθαρό περιβάλλον
Παθητική ψύξη
Ενεργειακή απόδοση
Βιώσιμη δόμηση
Ενεργειακή αυτονομία κτηρίων
Κλιματική αλλαγή
Ανανεώσιμες πηγές ενέργειας
Περιβαλλοντικό αποτύπωμα

description: Λόγω της υπερβολικά αυξανόμενης παραγωγής και αντίστοιχα κατανάλωσης ενέργειας φτάνουμε με γρήγορο ρυθμό στην εξάντληση των πόρων του πλανήτη μας και ερχόμαστε αντιμέτωποι με την κλιματική αλλαγή και έπειτα με τα προβλήματα που προκαλεί και καλούμαστε να λύσουμε. Πιο συγκεκριμένα, η καταναλισκόμενη ενέργεια στον πλανήτη συνεχώς αυξάνεται και τα αποτελέσματα είναι δραματικά αισθητά. Υπάρχει ανάγκη για συνεχή εκπαίδευση για το περιβάλλον και εξεύρεση καινοτόμων λύσεων. Αναλυτικότερα, στην εργασία αυτή θα ασχοληθούμε με τον ενεργειακό και βιοκλιματικό σχεδιασμό κτιρίων, τη χρήση οικολογικών δομικών υλικών, και την ενεργειακή αυτονομία τους. Η χρήση ανανεώσιμων πηγών ενέργειας σε κατοικίες είναι μια σημαντική προοπτική για τη βελτίωση της ενεργειακής απόδοσης και τη μείωση των περιβαλλοντικών επιπτώσεων. Για το σκοπό αυτό η αξιοποίηση της ηλιακής ενέργειας και άλλων ανανεώσιμων πηγών όπως το τοπικό κλίμα, οι ιδιότητες των οικοδομικών υλικών και αρχιτεκτονικών στοιχείων μας οδηγούν σε έναν "πράσινο" σχεδιασμό. Ο σχεδιασμός αυτός με τη χρήση οικολογικών υλικών που είναι υγιή για τον άνθρωπο, με χαμηλό περιβαλλοντικό αποτύπωμα και μέσω της ενοποίησης συστημάτων ανανεώσιμων πηγών ενέργειας, όπως η εγκατάσταση ηλιακών συλλεκτών, ανεμογεννητριών και γεωθερμικών αντλιών, οι κάτοικοι μπορούν να επωφεληθούν από οικολογικές και βιώσιμες πηγές ενέργειας, μειώνοντας την εξάρτησή τους από τις παραδοσιακές μεθόδους παραγωγής ενέργειας. Ο βιοκλιματικός σχεδιασμός είναι ένας κλάδος της αρχιτεκτονικής που λαμβάνει υπόψη τις επιταγές της οικολογίας και της αειφορίας και στοχεύει στην προστασία του περιβάλλοντος και των φυσικών πόρων. Μειώνοντας το κόστος ενέργειας και δημιουργώντας τη δική τους ενέργεια, οι οικογένειες, οι κοινωνίες οι χώρες και όλος ο πλανήτης μπορούν μακροπρόθεσμα να εξοικονομήσουν σημαντικά χρηματικά ποσά, ενέργεια και πόρους. Επίσης, ο βιοκλιματικός σχεδιασμός ή βιοκλιματική αρχιτεκτονική επισημαίνει το σχεδιασμό κτιρίων και χώρων (εσωτερικών και εξωτερικών) που εξασφαλίζει συνθήκες θερμικής και οπτικής άνεσης μέσω της χρήσης συστημάτων παθητικής θέρμανσης ή ψύξης. Στην εργασία μας θα μιλήσουμε για τα "πράσινα" κτίρια και τις "πράσινες" πόλεις, επιπροσθέτως παρουσιάζονται παραδείγματα αυτών από κάθε μεριά του κόσμου. Τα τελευταία χρόνια, τα κτίρια που κατασκευάζονται σύμφωνα με τον βιοκλιματικό σχεδιασμό προτιμώνται έναντι των κτιρίων που κατασκευάζονται με τη συμβατική αρχιτεκτονική που εδραιώθηκε κατά τις προηγούμενες δεκαετίες. Τέτοιου τύπου κτίρια παρουσιάζουν πολλαπλά κοινωνικά και οικονομικά οφέλη για τους κατοίκους, καθώς είναι κατασκευασμένα από φιλικά προς το περιβάλλον και ανακυκλώσιμα υλικά, μη τοξικά, τα οποία δεν απαιτούν μεγάλη κατανάλωση ενέργειας για την παραγωγή και την επεξεργασία τους. Η οικολογική προσέγγιση αγγίζει όλες τις πτυχές της ζωής, συμπεριλαμβανομένων των μεθόδων κατασκευής κτιρίων καθώς και της κοινωνικής οργάνωσης. Το "πράσινο" ήρθε για να επικρατήσει στο τώρα και ακόμη περισσότερο στο προσεχές μέλλον, στο αύριο.